**LIETUVOS RESPUBLIKOS AMBASADA PRANCŪZIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2024-vasario 29 d.

 (Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2024-02-06 | Prancūzijos automobilių rinkos atsigavimas tik iš dalies buvo naudingas Prancūzijos gamykloms. Nors 2023 m. Prancūzijoje naujų automobilių registravimas atsigavo 15 %, automobilių gamyba augo beveik dvigubai lėčiau - +8 %, ir, remiantis naujausiais "S&P Global" duomenimis, vos pasiekė 1,5 mln. vienetų ribą. Palyginimui, šio sektoriaus Europos gamyklos pagamino 13 % daugiau nei 2022 m. Jau kelerius metus automobilių gamintojai "Stellantis" ir "Renault" savo gamybą organizuoja atsižvelgdami į įvairių šalių, kuriose yra įsikūrusios gamyklos, darbo užmokesčio sąnaudas, dėl to nukenčia Prancūzija, kuri išlieka trečia pagal automobilių gamybos apimtis Europoje po Vokietijos (4 mln.) ir Ispanijos (2,4 mln). | https://www.lesechos.fr/industrie-services/automobile/automobile-le-made-in-france-tourne-toujours-au-ralenti-2074198 | Automobilių gamyba |
| 2024-02-06 | Marokas tampa automobilių pramonės naujojuoju Eldorado. Per dvidešimt metų šalis sukūrė šimtus tūkstančių darbo vietų, pritraukusi "Renault", "Stellantis" ir jų subrangovus. Šią sėkmę lėmė ne tik mažos darbo sąnaudos. Šaliai nuo pat pradžių netrūko privalumų, galinčių pritraukti įmones. Ji yra labai arti Europos (Ispanija - vos 45 minutės kelio keltu), mažos darbo jėgos sąnaudos (minimalus darbo užmokestis nesiekia 300 eurų per mėnesį) ir politinis stabilumas, kuris nuramina investuotojus. Tačiau ilgą laiką to nepakako. Šio amžiaus pradžioje automobilius gamino tik Kasablankoje esanti "Somaca", kuri per metus iš importuotų dalių surinko 30 000 "Renault" automobilių. Tuomet šalis ėmėsi daug aktyvesnės savo pramonės plėtros strategijos ir pradėjo sėkmingai plėtoti automobilių sektorių.Tai paskatino 2007 m. "Renault" sprendimą statyti gamyklą Tanžere. Marokas nutiesė raudoną kilimą- perleido reikiamą žemę ir prisidėjo prie pradinių investicijų. | https://www.lesechos.fr/industrie-services/automobile/comment-le-maroc-sest-transforme-en-eldorado-de-lautomobile-1985099 | Automobilių pramonė- Marokas |
| 2024-02-06 | Prancūzijos vyriasuybė ragina įmones išdrįskti eksportuoti. Vasario 6d. dešimtą kartą surengtoje konferencijoje "Bercy France Export" ekonomikos ministras pažymėjo, kad šis kvietimas susijęs su didele finansine parama. Remiantis Bruno Le Maire'o pateiktais duomenimis apie valstybės paramą eksportui, Prancūzija praėjusiais metais skyrė beveik 20 mlrd. eurų, kad padėtų mažoms ir didelėms įmonėms užkariauti užsienio rinkas. Didžiąją dalį sudarė eksporto kreditų draudimo sutartys, pagal kurias naudos gavėjai apsaugomi nuo nemokėjimo pagal sutartis dėl įvairių priežasčių (politinės krizės, klimato reiškinių ir pan.). Praėjusiais metais vyriausybė suteikė tokio draudimo už 19 mlrd. eurų. Bercy tikina, kad tai antri geriausi veiklos rezultatai per visą istoriją ir kad išlaikoma augimo trajektorija, kas turėtų leisti pasiekti vyriausybės tikslą - 150 000 eksportuojančių įmonių (2023 m. trečiąjį ketvirtį jų buvo 146 000) - ir pagaliau pakeisti Prancūzijos užsienio prekybos prastą padėtį. Kad tai pasiektų, Bercy nori supaprastinti vieną iš esminių paramos sąlygų - "prancūziškąją dalį", t. y. reikalavimą, kad valstybės lėšomis remiami projektai apimtų Prancūzijoje vykdomą veiklą arba Prancūzijoje gaminamą produkciją. Reikalaujamos proporcijos išlieka nepakitusios: 20 % minimali "Prancūzijos dalis" kredito draudimui, 50 % iždo paskoloms (užsienio vyriausybėms infrastruktūros projektams finansuoti) ir 85 % Fasep dotacijoms (kuriomis finansuojami tyrimai ir demonstraciniai projektai). Tačiau užsienio įmonės dabar gali gauti valstybės paramą, jei jos pasitelkia prancūzų subrangovus reikalaujamomis proporcijomis. Visų pirma Bercy didina MVĮ apibrėžimo ribą nuo 150 mln. iki 300 mln. eurų, o tai suteiks galimybę platesniam įmonių ratui pasinaudoti supaprastintomis "prancūziškos dalies" deklaracijomis, taip pat padidins remiamas sumas (85 proc. vietoj 50 proc. didelėms įmonėms). Po šio pradinio supaprastinimo Bruno Le Maire'as patikino, kad 2024 m. bus imtasi ir kitų priemonių, kuriomis bus toliau skaitmeninama pagalba eksportui ir palengvinamos valstybės paskolos. | https://www.lesechos.fr/economie-france/conjoncture/le-gouvernement-simplifie-un-peu-le-soutien-aux-exportateurs-2074272 | Eksporto skatinimas |
| 2024-02-13 | Europos chemijos pramonė, iš pradžių nukentėjusi nuo sparčiai augančių energijos kainų, dabar susiduria su sumažėjusia paklausa, kuri neatsigauna. Trečiąjį ketvirtį chemijos gamybos pajėgumų panaudojimo lygis Europoje sumažėjo iki 74,1 %. Toks lygis buvo pasiektas per patį Covid krizės įkarštį. Barclays apskaičiavo, kad tai žemiausias pajėgumų panaudojimo lygis per 10 metų. Apskaičiuota, kad vidutiniškai chemijos gamyklų pajėgumas turi būti 80 %, kad jos galėtų atsipirkti. Prancūzijoje irgi stebima ši tendencija, nors jos padėtis šiek tiek geresnė nei kaimyninių Vokietijos ir Beniliukso šalių. Remiantis "France Chimie" duomenimis, per pirmuosius devynis 2023 m. mėnesius chemijos sektoriaus gamyba sumažėjo 3,9 %, o Europos Sąjungoje - vidutiniškai 10,6 %. Didžiųjų rinkos dalyvių, tokių kaip "Arkema", pozicionavimas specializuotų cheminių medžiagų gamybos srityje, kur gamybos ciklai yra trumpesni, padėjo apriboti žalą, nors silpna paklausa daro poveikį visiems. Mažėjantis gamybos pajėgumų panaudojimas taip pat veikia ir JAV, bet JAV šis rodiklis tebėra 4-5 punktais aukštesnis ir praėjusiais metais siekė apie 80 %. Tai neseniai paskatino "France Chimie" pirmininką Frédéricą Gauchet nuogąstauti dėl nepataisomo konkurencingumo praradimo."Energijos kainos - tai raudonas kilimas, tiesiamas mūsų konkurentams iš Azijos ir Amerikos. Jei nesureaguosime, mūsų laukia lėta deindustrializacija", - sakė jis savo organizacijos metinėje konferencijoje.Mažai tikėtina, kad artimiausiais ketvirčiais sektoriaus rezultatai pagerės. Dauguma gamintojų nesitiki, kad paklausa geriausiu atveju atsigaus iki 2024 m. antrojo pusmečio. | https://www.lesechos.fr/industrie-services/industrie-lourde/la-chimie-en-basses-eaux-un-mauvais-presage-pour-lindustrie-2075868 | Chemnijos pramonėje paklausa dar neatsigavo  |
| 2024-02-24 | Didžiausia Europoje vandenilio baterijų gamykla jau atidaryta Prancūzijoje, be to šiais metais planuojama atidaryti ir kitas gamyklas. Nepaisant vis dar trapios ekosistemos, Prancūzija turi nemažai pranašumų gaminant šį svarbų komponentą žaliajam mobilumui, kuris vandenilį paverčia elektra, išskirdamas tik vandenį, ir, priklausomai nuo jo galios, gali maitinti įvairių transporto priemonių elektros variklius - nuo krautuvų iki laivų, automobilių, sunkvežimių ir traukinių. Naujausioje asociacijos "France Hydrogène" ataskaitoje nurodoma, kad per pastarąjį dešimtmetį Europai priklauso 28 proc. patentų, kuriuose minima H2 molekulė, ir ji lenkia Japoniją (24 proc.). Pasauliniame vandenilio mokslinių tyrimų institutų reitinge pirmąsias tris vietas užima Prancūzijos įstaigos (CEA, IFPEN ir CNRS). ES, suteikusi šiam sektoriui bendro Europos intereso didelių projektų (PIEEC) globą, kuri leidžia valstybėms narėms apeiti įprastas subsidijų taisykles, taip pat sudarė sąlygas atsirasti daugybei pramoninių projektų. Iš 41 atrinkto projekto, kuriam bus skirta 5,4 mlrd. eurų, 10 yra prancūziški.  | https://www.lesechos.fr/weekend/planete/hydrogene-la-france-en-position-de-leader-europeen-de-la-pile-a-combustible-2076278 | Vandenilio technologijos |
| 2024-02-29 | 2023 m. „Air France-KLM“ grupė pasiekė geriausių finansinių rezultatų per savo istoriją. Po 2022-ųjų metų, kurie buvo grįžimo į pelną metai, 2023-aisiais „Air France-KLM“ tiesiog pasiekė geriausius finansinius rezultatus savo istorijoje. Apyvarta, išaugusi 15,1%, pirmą kartą viršijo 30 mlrd. eurų. Veiklos pelnas išaugo daugiau nei puse milijardo ir pasiekė 1,7 mlrd. eurų, lyginant su 2022 m., bei viršijo ankstesnį 2017 m. rekordą (1,5 mlrd.). Grynasis pelnas, išaugęs 206 mln., taip pat viršija istorinį 2016 m. rekordą, su 934 mln.Grupė ir toliau sėkmingai išnaudojo didėjančią pasaulinę oro transporto paklausą – keleivių srautas grįžo iki 90 % ikikovidinio lygio arba maždaug 93,5 mln. keleivių, o pajamos išaugo 4,5 %. Tai buvo ypač naudinga „Air France“, kurios veiklos rezultatas išaugo daugiau nei dvigubai – iki 1,08 mlrd. eurų, o apyvarta - 13,7%, iki 18,518 mlrd. Tai leidžia pirmą kartą pasiekti 5,9 % metinę maržą, didesnę nei grupės rezultatas su 5,7 %.„Air France-KLM“ taip pat sugebėjo atkurti savo finansinę padėtį, grąžindama teigiamą 500 milijonų eurų nuosavą kapitalą. Įvairių kapitalo didinimo ir refinansavimo operacijų, atliktų 2022 ir 2023 m., iš kurių paskutinė su „Apollo“ investiciniu fondu, už 1,5 mlrd. eurų, rezultatas ir pasaulinis darbuotojų akcijų paketo planas. | [Air France-KLM signe des résultats historiques, retour sur terre en vue | Les Echos](https://www.lesechos.fr/industrie-services/tourisme-transport/air-france-klm-apres-les-resultats-record-de-2023-retour-sur-terre-en-2024-2079413) | Air France-KLM geriausi finansiniai rezultatai istorijoje |
| 2024-02-29 | Gavusi maždaug dvidešimties skirtingų konkurencijos institucijų, tarp jų neseniai ir Europos Komisijos, nuomonę, Marselio laivybos bendrovė CMA CGM įsigijo "Bolloré Logistics" turtą. Šis įsigijimas, didžiausias per visą įmonės istoriją, sustiprins jos logistikos padalinį, kuriame dirbs 14 000 darbuotojų . Pasinaudodama savo didžiuliais rezervais, kuriuos padidino didžiulis pelnas 2021 ir 2022 m. (18 mlrd. eurų, vėliau - 25 mlrd. eurų), Marselio laivų savininkė akivaizdžiai stiprina savo "antrąjį ramstį" - logistikos sektorių, kuris pernai jau sudarė 32 proc. visų jos pardavimų, palyginti su 21 proc. prieš metus. Iš viso 900 000 kvadratinių metrų sandėlių, ir 350 biurų pakeis "Bolloré" vėliavą į "Ceva Logistics", Šveicarijos įmonę, kurią CMA CGM įsigijo 2019 m. pradėjusi diversifikuoti savo pagrindinę veiklą. Pasak grupės vadovo Rodolphe Saadé, turėdama šiuos du ramsčius grupė yra geriau pasirengusi "įveikti ciklinius pokyčius". Įsigijusi naująją bendrovę, "Ceva" išplės savo veiklos ir klientų portfelį, ypač prabangos prekių, farmacijos, aviacijos ir gynybos srityse veikiančių krovinių siuntėjų. Daugiausia dirba Europoje, kiek mažiau Azijos ir Ramiojo vandenyno regione bei Amerikoje. "Ceva" verslo dėlionę daugiausia sudaro "sutartinė logistika", apimanti pagrindinių klientų sandėlių valdymą, ir krovinių ekspedijavimas, t. y. kasdienis krovinių gabenimo jūra ir oru valdymas, siekiant užtikrinti, kad siuntėjai gautų savo siuntas nuo vieno grandinės galo iki kito. | https://www.lesechos.fr/industrie-services/tourisme-transport/cma-cgm-se-hisse-dans-le-top-5-mondial-de-la-logistique-en-bouclant-le-rachat-des-actifs-de-bollore-2079574 | CMA CGM stiprina savo logistikos padalinį |
| **Investicijoms pritraukti į Lietuvą aktuali informacija** |
| 2024-02-28 | Kiekvienais metais Amerikos prekybos rūmai Paryžiuje Prancūzijoje įsikūrusių Amerikos dukterinių įmonių vadovams pateikia klausimą, kuriuo siekiama įvertinti jos patrauklumą: "Ar rekomenduotumėte Prancūziją įmonei, norinčiai įsikurti užsienyje? Ataskaita keičiasi priklausomai nuo pareigas einančių prezidentų, vykdomų reformų, socialinių judėjimų ir pan. Šiais metais rezultatai gana nuviliantys: vis daugiau apklaustų vadovų kritikuoja Prancūziją, o vis mažiau ją gina. Prancūzijos patrauklumo rodiklis JAV įmonėms nukrito 10 punktų lyginnat su 2022, nors Prancūzija išlieka viena iš patraukliausių šalių investicijoms Europoje. 35 porc. iš paklaustų įmonių vadovų pasisakė, kad nerekomenduotų JAV įmonei kurtis Prancūzijoje, o rekomenduotų tik 12 proc. Prancūzijoje įsikūrusių šių grupių darbuotojai taip pat vis dažniau nepalankiai atsiliepia apie šią šalį: gyvenimo kokybė, sveikatos priežiūros ir išsilavinimo galimybės negali kompensuoti socialinio klimato, gyventojų mokesčių, būsto kainų ir painios administracinės sistemos. Apklausti JAV įmonių vadovai, kaip svarbiausius kriterijus renkantis šalį investicijoms nurodė ekonominį kontekstą, darbuotojų kvalifikaciją, socialinį klimatą ir politinį stabilumą, bendrą darbo jėgos kainą, darbo jėgos pakankamumą, administracinių procedūrų aiškumą, etc. Tuo tarpu kaip mažiausiai reikšmingi faktoriai investicijoms buvo nurodyti kultūrinė aplinka ir gyvenimo kokybė. Apklausoje dalyvavo 140 JAV įmonių, įsikūrusių Prancūzijoje, kuriose dirba apie 200 tūkst. darbuotojų ir sukuria 95 mlrd eurų metinę apyvartą darbuotojų.  | https://www.lefigaro.fr/conjoncture/pourquoi-les-investisseurs-americains-jugent-de-plus-en-plus-severement-la-france-20240228 | JAV investuotojai vertina Prancūzijos patrauklumą: lemiantys kriterijai |
| **Lietuvos verslo plėtrai aktuali informacija** |
| 2024-02-07 | Prancūzijos vienaragio „Mirakl“, vertinamo daugiau nei 3,5 mlrd. JAV dolerių, metinės nuolatinės pajamos padidėjo 20 proc., o praėjusių metų pabaigoje ji pasiekė savo istorinį pelningumą. „Mirakl“ uždirba iš prekybos skaitmeninimo ir prekybos platformų modelio, kurį ji kuria įmonėms aptarnauti, augimo. Remiantis gaunamais komisiniais, jos metinės pasikartojančios pajamos 2023 m. padidėjo 20 % ir pasiekė 160 mln. dolerių. Tuo tarpu jos platforma savo klientams sugeneravo ne mažiau kaip 8,6 mlrd. pajamų, t. y. 50 % daugiau nei prieš metus. Nepaisant sudėtingesnių e. prekybos sąlygų visame pasaulyje ir šuoliuojančios infliacijos, dėl kurios vartotojai atsisako pirkti ne maisto produktus, "Mirakl" rodo didelį augimą.Pasak vieno iš „Mirakl“ įkūrėjų ir vadovų Philippe Corrot, lyginant su tiesiogine prekyba, prekybos platformos tebėra geresnė priemonė prekių ženklams pasiūlyti daugiau produktų geresnėmis kainomis ir geresnės kokybės paslaugas.Verslininkas, ne kartą sakęs, kad jo siekis yra padėti klientams konkuruoti su "Amazon", šiuo metu turi daugiau nei 450 klientų, įskaitant "Macy's", "Decathlon", "Kroger", "Carrefour", "Airbus" ir "Sonepar". Maždaug 30 iš šių klientų Mirakl sukurtose platformose uždirba daugiau nei 100 mln. dolerių., o dar eilė įmonių, kurių pavadinimų „Mirakl“ neatsklaidžia, pasinaudoję prancūzų vienaragio sukurtomis platformomis, šiuo metu generuoja daugiau nei 500 mln. dolerių apyvartą. 2023 m. „Mirakl“ įdiegė 340 naujų funkcijų visuose savo produktuose, ypač daug dėmesio skirdamas dirbtinio intelekto panaudojimui. 2023 m. birželį grupė paskelbė apie partnerystę su "OpenAI", kuria siekiama, kad generatyvinis DI automatiškai praturtintų "Mirakl" sukurtų trečiųjų šalių prekių ženklų prekbos platformų produktų fišes. | https://www.lefigaro.fr/secteur/high-tech/l-insolente-croissance-de-mirakl-le-champion-francais-des-places-de-marche-20240207 | Prancūzų vienaragis „Mirakl“/ prekybos platformos |
| 2024-02-07 | Bercy apklausoje dėl būsimo patrauklumo įstatymo projekte numatytų priemonių didieji užsienio bankai pasisakė už išeitinių išmokų ribojimą ir už tai, kad būtų peržiūrėta riba, nuo kurios pradedami taikyti darbo vietų apsaugos planai. Tai Bercy šokiruojanti didžiųjų užsienio įmonių, daugiausia amerikiečių, reikalavimų dalis, kai po "Brexit" Paryžius pasipildė investicijų bankininkais. Nuo "JPMorgan" iki "Goldman Sachs", "Citi", "Bank of America" ir "Morgan Stanley"- bankai pritraukė didžiąją dalį iš maždaug 5 500 darbo vietų, nuo 2016 m. perkeltų į Paryžių. Nors Fr ekonomikos ir finansų ministras Bruno Le Maire'as tikisi, kad jo patrauklumo įstatymas pritrauks naują finansininkų iš užsienio srautą, ateityje užsienio bankai nori turėti galimybę prireikus išsiskirti su bankininkais mažesnėmis sąnaudomis.„Londone prekiautojo galima atsikratyti už 120-140 tūkst. svarų sterlingų, Vokietijoje - už maždaug 200 tūkst. eurų, tačiau Prancūzijoje sąskaita gali lengvai išaugti iki 1 mln. ar net daugiau nei 1,5 mln. eurų. Čia per daug neaiškumų, o teisiniai patarėjai tai pavertė verslo modeliu", - apgailestauja vieno banko vadovas. po 2023 m. pabaigoje pradėtų konsultacijų "Bercy" buvo išsiųsti du pasiūlymai dėl svarbiausių priemonių: nustatyti išeitinių išmokų ribą iki maždaug 460 000 eurų - tai atitinka 10 kartų didesnę metinę socialinio draudimo viršutinę ribą - ir taip perpus ar daugiau sumažinti dabartines galimas sąskaitas, taip pat peržiūrėti dešimties darbuotojų išėjimo iš darbo ribą, kurią viršijus turi būti pradėtas taikyti darbo vietų apsaugos planas (DAP). Šiuo atveju norima nustatyti 10 % darbuotojų rezervą įmonėms, kuriose dirba 250-500 darbuotojų, prieš pradedant privalomai taikyti DAP. | https://www.lesechos.fr/finance-marches/banque-assurances/les-banques-americaines-demandent-a-bercy-de-pouvoir-licencier-plus-facilement-et-a-moindres-frais-2074770 | JAV bankai prašo Bercy palengvinti darbuotojų atleidimą |
| 2024-02-13 | Prancūzijos energijos reguliavimo komisija (Commission de régulation de l'énergie, CRE) patvirtina, kad dujų kainos sumažėjo. Kovo mėn., palyginti su gruodžio mėn., bazinė kaina, įskaitant visus mokesčius, sumažėjo 9 %. Artimiausiais mėnesiais tai turėtų atsispindėti Prancūzijos vartotojų sąskaitose. Šis pokytis apima ir nuo sausio 1 d. padidintus mokesčius. Vyriausybė nusprendė padidinti per krizę įšaldytą gamtinių dujų vidaus vartojimo mokestį (TICGN) nuo 8,37 euro už megavatvalandę iki 16,37 euro. Nepadidinus šio mokesčio, lyginamoji kaina būtų dar labiau kritusi (neįskaitant mokesčio, ji būtų sumažėjusi 18 %).Neįprasta, kad CRE taip pat parengė artimiausių mėnesių prognozę, tikslu - įvertinti kainų tendencijas ciklo, kuris apima mokesčių didinimą ir paskirstymo tarifų didinimą, pabaigoje. Prieš kelias savaites reguliavimo institucija patvirtino GRDF skirstymo tarifų padidinimą, kad būtų padengtos būsimos skirstytojo investicijos, ypač į biometaną. Šis tarifų padidinimas reikštų, kad vartotojams, kurie šildosi dujomis, sąskaitos vidutiniškai padidės 5,5 %. Tačiau šį padidėjimą taip pat turėtų padengti sumažėjusios kainos didmeninėse rinkose. CRE prognozėse numatoma, kad 2024 m. liepos mėn. vidutinė lyginamoji kaina bus apie 120 eurų už megavatvalandę (su PVM), t. y. maždaug 6 eurais už MWh mažesnė nei 2023 m. gruodžio mėn. vidutinė kaina. Taigi kaina išliktų mažesnė už tarifų skydo, kuris buvo taikomas iki jo išnykimo, lygį (beveik 125 EUR už MWh). Tačiau CRE išlieka atsargesnė nei Ekonomikos ministras Bruno Le Maire'as, kuris praėjusią savaitę teigė, kad prancūzų sąskaitos išliks stabilios. Prognozės galioja tik tuo atveju, jei didmeninės kainos laikysis tokios pat tendencijos kaip dabar. | https://www.lesechos.fr/industrie-services/energie-environnement/prix-du-gaz-vers-une-accalmie-sur-linflation-des-factures-2076063 | Dujų kainos vartotojams |
| **Lietuvos turizmo sektoriui aktuali informacija** |
|  |  |  |  |
| **Bendradarbiavimui MTEPI[[1]](#footnote-1) srityse aktuali informacija** |
| 2024-01-232024-02-06 | Prancūzijoje pradėtas pirmasis klinikinis genų terapijos tyrimas, skirtas vaikų kurtumui gydyti. Šiuo tyrimu siekiama įvertinti naujo genų terapijos vaisto saugumą ir veiksmingumą giliai kurtiems 6-31 mėn. amžiaus vaikams. "Audiogene" - tai pirmasis klinikinis tyrimas Prancūzijoje, kuriame bandomas biotechnologijų bendrovės "Sensorion" sukurtas genų terapijos vaistas SENS-501, skirtas paveldimam vaikų kurtumui, vadinamam DFNB9, kuris atsiranda dėl OTOF geno, koduojančio baltymą otoferliną, mutacijų, gydyti. Šiandien įprastas šios kurtumo ligos gydymas yra abipusė kochlearinė implantacija. Šio gydymo tikslas - atkurti klausą. Praktiškai į pažeistą vaiko vidinę ausį bus įšvirkščiama normalaus otoferlino geno kopija. Vaistas SENS-501 turėtų leisti ištaisyti sergančių vaikų vidinės ausies ląstelių genetinę anomaliją, atkurti jų funkciją, taigi ir klausą.Projektą "Audiogene" sukūrė Prancūzijos konsorciumas, kurį sudaro Pasteuro instituto tyrimų centro "Institut de l'Audition", ligoninės "Necker-Enfants malades AP-HP" LOR skyriaus ir Vaikų audiologijos tyrimų centro, taip pat bendrovių "Sensorion" ir "Fondation Pour l'Audition" komandos. Tyrimas taip pat buvo pateiktas kitoms Europos šalims ir šiuo metu yra vertinamas. | https://www.pasteur.fr/fr/espace-presse/documents-presse/audiogene-premier-essai-clinique-therapie-genique-france-qui-vise-soigner-surdite-enfant | Genų terapija |
| 2024-02-15 | "Google" atidarė dirbtinio intelekto centrą ParyžiujeNaujajame centre, kurį iškilmingai atidarė generalinis direktorius Sundaras Pichai. Šis naujas 6 000 kv. m ploto pastatas yra 9-ajame Paryžiaus rajone, kur amerikiečių įmonė jau turi biurus. Jame dirbs 200 "Google" inžinierių ir 100 tyrėjų, besispecializuojančių dirbtinio intelekto srityje, įskaitant "Google DeepMind" (dirbtinio intelekto kūrimui skirtas padalinys), "Google Research", "YouTube" ir "Chrome" komandas. „Paryžius yra pasaulinis inovacijų centras ir talentų traukos centras", - sakė Sundaras Pichai. Vienas šio centro tiklsų- užmegzti glaudesnius ryšius su universitetais ir mokslinių tyrimų institutais, kad būtų skatinami fundamentalieji moksliniai tyrimai. Pavyzdžiui, užmegzta partnerystė su CNRS. Centras yra atviras išorei, jame bus rengiamos konferencijos, meistriškumo kursai ir konkursai dirbtinio intelekto studentams, mokslininkams, nevyriausybinėms organizacijoms ir pradedančiosioms įmonėms. Kitas centro tikslas - mokymas. Iki 2025 m. pabaigos Google ketina padėti 100 000 specialistų geriau pritaikyti dirbtinio intelekto įrankius savo darbe. Apskritai, Paryžiuje dirbtinio intelekto ekosistema klesti. Ši dinamika prasidėjo 2015 m. Paryžiuje įkūrus "Meta" dirbtinio intelekto laboratoriją (FAIR) ir toliau auga, ypač po to, kai atsirado "ChatGPT".  | https://www.lesechos.fr/tech-medias/intelligence-artificielle/google-ouvre-un-centre-dedie-a-lia-a-paris-2076539 | Google atidarė DI centrą Paryžiuje |
| **Lietuvos ekonominiam saugumui aktuali informacija**  |
| 2024-02-13 | Energijos reguliavimo komisija (Commission de régulation de l'énergie, CRE) patvirtina, kad dujų kainos sulėtėjo. Kovo mėn., palyginti su gruodžio mėn., bazinė kaina, įskaitant visus mokesčius, sumažėjo 9 %. Artimiausiais mėnesiais tai turėtų atsispindėti Prancūzijos vartotojų sąskaitose. Šis pokytis apima ir nuo sausio 1 d. padidintus mokesčius. Vyriausybė nusprendė padidinti per krizę įšaldytą gamtinių dujų vidaus vartojimo mokestį (TICGN) nuo 8,37 euro už megavatvalandę iki 16,37 euro. Nepadidinus šio mokesčio, lyginamoji kaina būtų dar labiau kritusi (neįskaitant mokesčio, ji būtų sumažėjusi 18 %).Neįprasta, kad CRE taip pat parengė artimiausių mėnesių prognozę, tikslu - įvertinti kainų tendencijas ciklo, kuris apima mokesčių didinimą ir paskirstymo tarifų didinimą, pabaigoje. Prieš kelias savaites reguliavimo institucija patvirtino GRDF skirstymo tarifų padidinimą, kad būtų padengtos būsimos skirstytojo investicijos, ypač į biometaną. Šis tarifų padidinimas reikštų, kad vartotojams, kurie šildosi dujomis, sąskaitos vidutiniškai padidės 5,5 %. Tačiau šį padidėjimą taip pat turėtų padengti sumažėjusios kainos didmeninėse rinkose. CRE prognozėse numatoma, kad 2024 m. liepos mėn. vidutinė lyginamoji kaina bus apie 120 eurų už megavatvalandę (su PVM), t. y. maždaug 6 eurais už MWh mažesnė nei 2023 m. gruodžio mėn. vidutinė kaina. Taigi kaina išliktų mažesnė už tarifų skydo, kuris buvo taikomas iki jo išnykimo, lygį (beveik 125 EUR už MWh). Tačiau CRE išlieka atsargesnė nei Ekonomikos ministras Bruno Le Maire'as, kuris praėjusią savaitę teigė, kad prancūzų sąskaitos išliks stabilios. Prognozės galioja tik tuo atveju, jei didmeninės kainos laikysis tokios pat tendencijos kaip dabar. | https://www.lesechos.fr/industrie-services/energie-environnement/prix-du-gaz-vers-une-accalmie-sur-linflation-des-factures-2076063 | Dujų kainos mažėja |
| 2024-02-13 | Prancūzijos ekonomikos analitikai įspėja dėl Kinijos pramonės „cunamio“, kuris jau artimiausiu metu gręsia Europai. Kinija kaupia perteklinius gamybos pajėgumus ir toliau didina investicijas į pramonę. Europai kyla didžiulė grėsmė.Kinija didžiuliu greičiu didina savo gamybą. Pasak Prancūzijos ekonominų tyrimų instituto Rexecode, nuo 2019 m. investicijos į gamybos sektorių išaugo 30 proc. Iki 2023 m. Kinijoje pagamintos produkcijos perteklius sudarys 1 800 mlrd. dolerių, palyginti su 1 000 mlrd. dolerių 2019 m. ir 500 mlrd. dolerių 2010 m. Esant dabartiniam tempui, po 10 metų Kinijai teks 21 proc. pasaulio BVP (palyginti su 17 proc. 2010 m.). ir 36 proc. gamybos produkcijos. Kinijos valstybinės investicijos į pramonę spartėja, tai didina perteklinius gamybos pajėgumus, kurie jau dabar yra 4 kartus didesni už vidaus paklausą, ir šis perviršis bus eksportuojamas, tame tarpe ir Europą, žlugdydamas vietos pramonę. ES prekybos su Kinija deficitas per vienerius metus padvigubėjo ir 2022 m. siekė 400 mlrd. Per 20 metų jis padidėjo 10 kartų. Šie pertekliniai pajėgumai ypač dideli trijuose Pekino prioritetiniais įvardytuose sektoriuose: elektromobilių, akumuliatorių ir saulės baterijų. Iki 2027 m. Kinija pagamins 4 kartus daugiau elektrinių transporto priemonių nei nupirks. Saulės baterijų srityje Kinijos gamybos pajėgumai jau dabar 2 kartus viršija pasaulinę paklausą. Trijų minėtų strateginių sektorių eksportas per metus išaugo 30 proc. iki 128 mlrd. dolerių, iš kurių beveik pusė skirta ES. Žalioji pramonė nėra vienintelė, kuriai gresia agresyvi Pekino strategija siekiant užimti rinkos dalį. Kinija gali įsiveržti į elektronikos, chemijos ir net staklių rinkas, kuriose iki šiol dominavo Vokietija. Pasak analitikų, Kinija taip pat ruošiasi pradėti puolimą lustų rinkoje: per 3 metus Kinijos gamyba gali išaugti 60 %, o per penkerius metus - padvigubėti. ES turi prekybos politikos priemonių, kurios leistų jai saugoti savo rinką, kuri iš tiesų labai reikalinga Kinijai. Tačiau, pasak tyrėjų, 27 valstybės narės vis dar nenori naudotis šiuo naujuoju arsenalu- dėl ekologinių ambicijų, nes Europos pramonės bazė nėra pajėgi įgyvendinti jos pačios užsibrėžtus anglies dioksido išmetimo mažinimo tikslus. Be to, bijoma ir atsakomųjų veiksmų, pvz. Prancūzijai pradėjus tyrimą dėl subsidijų kiniškiems elektriniams automobiliams, Pekinas atsakė mokesčiais prancūziškam konjakui. Abiejų pusių veiksmų eskalavimas gali būti dar žiauresnis. Prancūzija tikisi, kad Xi Jinpingo oficialus vizitas į Paryžių, kuris galėtų įvykti pavasarį, nustatys būsimų mainų toną. | https://www.lefigaro.fr/vox/economie/bertille-bayart-ce-tsunami-industriel-chinois-qui-arrive-20240213 | Kinijos gamybos perviršis- grėsmė Europai |
| 2024-02-27 | Vasario 26 d. Eliziejaus rūmuose vykusiame Branduolinės politikos tarybos posėdyje, kuriam pirmininkavo Emmanuelis Macronas, buvo pritarta tam, kad Prancūzijoje ir toliau būtų perdirbamas ir perdirbamas branduolinis kuras, skirtas naujiems reaktoriams, kurie bus pastatyti nuo dabar iki 2040-2045 m. Branduolinę eneregtiką remiančios valstybės neturi vieningos nuomonės dėl šios strategijos. Tačiau Prancūzijos politika remiasi vadinamuoju "uždaro ciklo" modeliu, pagal kurį Prancūzijos elektrinėse panaudotas kuras būtų tvarkomas, o vėliau perdirbamas ir naudojamas pakartotinai. Atsižvelgiant į šią perspektyvą, į FR „Orano“ grupės valdomą gamyklą La Hagos (Bretanė) vietovėje, kuri užsiima branduolinio kuro tvarkymu ir perdirbimu (ir kurios eksploatavimo laikas buvo numatytas iki 2040 m.) bus investuota daug lėšų, - teigia valdžios institucijoms artimas šaltinis, kuris nenurodo nei sumos, nei planuojamų finansavimo priemonių. Kaip ir branduolinės energetikos atgaivinimo atveju, kalbama apie sumas, kurios gali siekti dešimtis milijardų eurų. Taip pat bus sprendžiamas klausimas dėl kitos "Orano" valdomos gamyklos Melox (Gard) vietovėje, kurioje iš panaudoto urano ir plutonio oksidų gaminamas "Mox" kuras - žymusis perdirbtas kuras. Šios gamyklos, kurioje dirba apie 900 žmonių, eksploatavimo laikas iki 2040 m. taip pat baigsis.Branduolinės politikos taryba taip pat aptarė mažųjų brandulinių reaktorių (SMR) klausimą. Tačiau kol kas nebuvo priimtas joks sprendimas dėl šio reaktoriaus prototipo paleidimo Markulio aikštelėje, kaip tikėjosi pramonės atstovai. EDF, siūlanti Nuward reaktorių, buvo aiški favoritė. Klausimas atidėtas rudeniui. | https://www.lesechos.fr/industrie-services/energie-environnement/nucleaire-la-poursuite-du-retraitement-du-combustible-validee-jusquen-2100-2078926 | Branduolinė energetika |
| **Bendra ekonominė informacija** |
| 2024-02-06 | Paryžiaus prefektas Laurent Nuñez paskelbė , kad po pradinių konsultacijų išplėtė galimybes gauti leidimus transoortui Paryžiuje šią vasarą per olimpines žaidynes, siekiant visiškai nesuparalyžuoti miesto veiklos ir gyvenimo.Ddabar bus galima įvažiuoti į raudonąjį perimetrą (uždarytą motorizuotam eismui) su transporto priemone teikiant būtinąją pagalbą, pristatant maistą pažeidžiamiems žmonėms, atliekant pašalinimo darbus, kurių negalima atidėti, pristatant prekes į parduotuves arba teikiant socialinės pagalbos paslaugas. Taksi ir VTC taip pat galės paimti ar išvežti vietos gyventojus. Norėdami gauti visas šias išimtis, žmonės turės užsiregistruoti internetinėje platformoje ir pateikti reikiamus patvirtinamuosius dokumentus.Primename, kad olimpinių (liepos 26 d. - rugpjūčio 11 d.) ir parolimpinių (rugpjūčio 28 d. - rugsėjo 8 d.) žaidynių metu aplink varžybų vietas įrengti keturi saugumo perimetrai. Pilkasis perimetras (varžybų vietos) skirtas bilietus įsigijusiems žiūrovams ir akredituotiems asmenims. Silt (antiteroristinės apsaugos) perimetras įrengtas kuo arčiau varžybų vietų, kur bus atliekama žmonių krata. Kitame, raudonajame, perimetre bus draudžiamas motorinių transporto priemonių eismas (išskyrus atvejus, kai taikoma išlyga), o mėlynasis perimetras neleis pravažiuoti motorinėms transporto priemonėms, tačiau juo galės naudotis į darbą, namus ar parduotuvę vykstantys asmenys. | https://www.lesechos.fr/monde/enjeux-internationaux/le-fil-info-les-principales-informations-de-ce-mardi-6-fevrier-2024-2074206 | Pasiruošimas olimpinėms žaidynėms- saugumo perimetrai |
| 2024-02-22 | Vasario 22 d. paskelbtas dekretas dėl valstybės biudžeto mažinimo 10 mlrd. eurų. Iš 29 sričių, kurioms ekonomikos ir finansų ministras Bruno Le Maire'as paskelbė apie taupymą, labiausiai nukentėjo ekologijos darnaus vystymosi ir judumo sektorius, kuriam skirta beveik 2 mlrd. eurų mažiau nei tikėtasi. Darbo ir užimtumo bei mokslinių tyrimų ir aukštojo mokslo sričių biudžetas taip pat gerokai sumažintas - atitinkamai 1,1 mlrd. ir 900 mln. eurų panaikintų asignavimų. Be to, oficiali parama vystymuisi netenka 740 mln. eurų, parama būstui - 300 mln. eurų, nacionalinės policijos pajėgos - 134 mln. eurų, o kalėjimų tarnyba - 118 mln. eurų.Bruno Le Maire'as pateisino šį taupymo planą teigdamas, kad "augimas lėtėja visame pasaulyje, ypač Europoje". Prancūzijos ekonomikos rodikliai buvo sumažinti nuo 1,4 % iki 1. Minsitras paaiškino, kad pusę iš 10 mlrd. eurų biudžeto išlaidų sumažinimo sudarys "visų ministerijų veiklos išlaidų mažinimas". Be šių naujų apribojimų, į 2024 m. biudžetą jau buvo įtraukta 16 mlrd. eurų sutaupytų lėšų, daugiausia dėl energetikos skydo panaikinimo. | <https://www.lopinion.fr/economie/ecologie-emploi-recherche-les-secteurs-les-plus-touches-par-les-10-milliards-deuros-deconomies> | Sumažintas Prancūzijos biudžetas 2024 m.  |
| 2024-02-29 | Gyvybės draudimas metus pradeda su fanfaromis: sausio mėnesį prancūzai gyvybės draudimo įmokų sumokėjo 15,9 milijardo eurų, – pasak Prancūzijos draudikų federacijos, tai absoliutus rekordas. Pajamingumo augimo perspektyva akivaizdžiai pritraukė taupytojus, net jei grynųjų įplaukų eurais rezultatas išlieka neigiamas.Po sąstingio 2023 m., gyvybės draudimo srityje „2024 m. prasideda sklandžiai“, ketvirtadienį sakė Franckas le Vallois, France Assureurs generalinis direktorius. „Sausio mėnesio įmokų lygis yra absoliutus mėnesio surinkimo rekordas – 15,9 milijardo eurų, o „vien 2024 m. sausio mėnesio pajamos neto pasiekė visų 2023 metų lygį“.Sausio mėn. grynosios pajamos (įmokos, atėmus sumokėtas išmokas) siekė 2,4 mlrd. eurų – aukščiausią mėnesio lygį nuo 2022 m. vasario mėn. Pirmą kartą tai lemia ne tik taupymo pensijai planai (PER), iš kurių buvo išeikvota 650 mln. Tačiau, kaip įprasta, „sausio mėnuo sėkmingas gyvybės draudimui. Per pastaruosius dešimt metų nebuvo užfiksuota jokių išėmimų, aiškina Philippe Crevel, Cercle de l'épargne direktorius. Šiuo laikotarpiu „namų ūkiai tradiciškai vykdo finansinį arbitražą, dalį savo likvidumo skirdami ilgalaikėms investicijoms“, – priduria jis.Išsamiau tariant, draudikai išmokėjo 13,5 milijardo eurų išmokų (perdavimo, mirties), o per vienerius metus ši suma išaugo 3 proc. Per visus 2023 metus išmokos šoktelėjo 14 % dėl prancūzų likvidumo poreikių esant infliacijai ir brangstantiems nekilnojamojo turto kreditams. | <https://www.lesechos.fr/finance-marches/banque-assurances/lassurance-vie-commence-lannee-en-fanfare-2079580> | Rekordinis sausis gyvybės draudimo bendrovėms |
| **Kita ekonominiam bendradarbiavimui aktuali informacija** |
| 2024-02-01 | Vasario 1 d. siekdamas išspręsti ūkininkų krizę FR premjeras Gabriel Attal paskelbė apie plano "Ecophyto 2030", kuriuo siekiama iki 2030 m. 50 proc. sumažinti pesticidų naudojimą, "pertrauką". Ši priemonė sukėlė nerimą aplinkosaugos NVO. Tai trečiasis planas, kuriuo siekiama sumažinti augalų apsaugos produktų naudojimą (iki 2030 m., palyginti su 2015-2017 m. laikotarpiu) po to, kai du ankstesni planai patyrė didžiulę nesėkmę. Šis naujasis planas, kuriam buvo skirtas papildomas 250 mln. eurų biudžetas, turėjo būti išsamesnis už ankstesnius, paspartinti alternatyvių produktų mokslinius tyrimus ir teikti didžiulę paramą aplinkai palankesnei ūkininkavimo praktikai. Premjeras paskelbė, kad vasario II savaitę bus sušaukta Strateginių krypčių taryba šiuo klausimu, ir išvados būtų padarytos iki vasario 24 d. prasidėsiančios didžiausios kasmetinės žemės ūkio parodos Salon d‘agriculture Paryžiuje. | https://www.lesechos.fr/politique-societe/societe/colere-des-agriculteurs-les-defenseurs-de-lenvironnement-abasourdies-apres-la-pause-sur-les-pesticides-2073499 | Pesticidų mažinimas atidedamas |
| 2024-02-06 | Kelių ES šalių, įskaitant Prancūziją ir Vokietiją, žemdirbių bendruomenės pyktis smogė deryboms su MERCOSUR šalimis. Vasario 5 d. Berlyne įvykusio Vokietijos kanclerio Olafo Scholzo ir Prancūzijos ministro pirmininko Gabrielio Attalio susitikime abu laikėsi savo pozicijos- Vokietija pasisakė už laisvąją prekybą , juolab kad tokie susitarimai labai svarbūs geostrateginiu požiūriu, o Prancūzija tvirtino, „sąlygos mums nėra tinkamos dėl Mercosur susitarimo". Šis susitarimas, dėl kurio ES derasi nu 1999 m., žada tapti didžiausiu prekybos susitarimu pasaulyje, jei bus priimtas. Po kelerius metus trukusių vilkinimų derybos vėl įstrigo, o susitarimą puola piktai nusiteikę ūkininkai, teigiantys, kad nebegali susidoroti su "nesąžininga konkurencija", kurią sukelia neeuropietiškų prekių importas į Europą. Nors Berlynas visada tikėjo susitarimu, Prezidentas Emmanuelis Macronas vasario 1 d. Europos taryboje pareiškė, kad šiuo metu apie jo pasirašymą negali būti nė kalbos. Attalis, atkartodamas prezidento pozciją, Vokietijoje pareiškė, kad Prancūzija negali patvirtinti susitarimo, kol į tekstą nebus įtrauktos "veidrodinės išlygos", reikalaujančios, kad prekiaujamiems produktams būtų taikomos abipusės aplinkosaugos, socialinės ir visuomeninės taisyklės. | <https://www.latribune.fr/economie/union-europeenne/allemagne-scholz-au-soutien-du-traite-de-libre-echange-mercosur-attal-reaffirme-l-opposition-de-la-france-989805.html><https://www.euractiv.fr/section/europe-ouest/news/la-france-et-lallemagne-agree-to-disagree-sur-laccord-ue-mercosur/><https://www.euractiv.fr/section/economie/news/ue-mercosur-emmanuel-macron-confirme-larret-des-negociations-dun-accord-sur-le-point-detre-signe/> | Prancūzija sustabdė ES-Mercosur derybas dėl laisvos prekybos sutarties  |
| 2024-02-23 | Vasario 23 d. Euro grupės ministrų susitikime Prancūzijos Ekonomikos ir finansų ministras Bruno Le Maire pasiūlė sukurti kartu su to pageidaujančiomis ES šalimis europinį taupymo produktą, kuris sutelktų privatų kapitalą ekonomikos augimui. „Tai gali būti 2, 3, 4, 5 valstybės, tai nesvarbu. Bet kadangi neįmanoma iš karto pradėti nuo 27 valstybių, pradėkime nuo kelių", - sakė Bruno Le Maire'as, nepatikslindamas, kurios šalys galėtų būti savanorės. Šio produkto tikslas būtų geriau nukreipti ES piliečių santaupas į ilgalaikį įmonių finansavimą, pasitelkiant patrauklų apmokestinimą. Pasak Prancūzijos finansų ministerijos, tai galėtų būti, pavyzdžiui, Europos pensijų kaupimo planas. Europos Sąjunga kenčia dėl savo kapitalo rinkų susiskaidymo, nes jos yra padalytos tarp įvairių valstybių narių. Europos akcijų rinkų kapitalizacija yra keturis kartus mažesnė nei JAV rinkų kapitalizacija. Jau daugelį metų ES svarsto pasiūlymus, kaip pasinaudoti masto poveikiu, panašiu į JAV. Tačiau šias diskusijas stabdo skirtingi nacionaliniai interesai. Vokietija šią idėją iš karto atmetė. DE finansų ministras Kristianas Lindneris atsakė: "Aš pasisakau už sąjungą, kuri būtų ne kelių greičių, kaip sako mano draugas Bruno, bet pilno greičio, kitaip tariant, kuri sparčiai judėtų į priekį kartu su 27 nariais. "Neatmestina, kad būtų galima numatyti ir dvišales ar mažų komitetų iniciatyvas, tačiau tikslas turi būti judėti pirmyn kartu", - tvirtino jis. | <https://www.lefigaro.fr/conjoncture/bruno-le-maire-propose-la-creation-d-un-produit-d-epargne-europeen-20240223> | FR siūlo sukurti europinį taupymo produktą. |

Parengė:

Irena Skullerud, LR ambasados Prancūzijos Respublikoje patarėja,

tel. +33 1 4054 5054, el. paštas irena.skullerud@urm.lt

Otilija Snieškaitė, LR ambasados Prancūzijos Respublikoje komercijos atašė,

mob. +33 7 60 52 42 58, el. paštas otilija.snieskaite@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)